CELEX: 32020R1720
Language: da
Date: 2020-11-17 00:00:00
Title: Kommissionens forordning (EU) 2020/1720 af 17. november 2020 om ændring af forordning (EU) nr. 142/2011 for så vidt angår import af foder til selskabsdyr fra Georgien (EØS-relevant tekst)

18.11.2020   
               
               
                  DA
               
               
                  Den Europæiske Unions Tidende
               
               
                  L 386/6
               
            
         KOMMISSIONENS FORORDNING (EU) 2020/1720
         af 17. november 2020
         om ændring af forordning (EU) nr. 142/2011 for så vidt angår import af foder til selskabsdyr fra Georgien
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (1), særlig artikel 41, stk. 3, første og tredje afsnit, og artikel 42, stk. 2, og
         ud fra følgende betragtninger:
         
                     (1)
                  
                  
                     I Kommissionens forordning (EU) nr. 142/2011 (2) fastsættes bestemmelser om gennemførelse af forordning (EF) nr. 1069/2009, herunder folke- og dyresundhedsbestemmelser for import af foder til selskabsdyr. Kravene vedrørende import til og transit gennem Unionen af foder til selskabsdyr, herunder tyggepinde og tyggeben, er fastsat i bilag XIV til nævnte forordning, herunder listen over tredjelande.
                  
               
                     (2)
                  
                  
                     Den 19. marts 2019 anmodede Georgien om at blive optaget på listen i bilag XIV til forordning (EU) nr. 142/2011 for import til Unionen af forarbejdet foder til selskabsdyr, bortset fra dåsefoder.
                  
               
                     (3)
                  
                  
                     Kommissionen har foretaget kontroller på stedet, herunder en tilbundsgående vurdering af det ansøgende tredjelands veterinærlovgivning og det ansøgende tredjelands kompetente myndigheders kapacitet til at gennemføre denne lovgivning og gennemføre offentlig kontrol med henblik på at opføre det ansøgende tredjeland i bilag XIV til forordning (EU) nr. 142/2011 for import til Unionen af forarbejdet foder til selskabsdyr, bortset fra dåsefoder. Georgiens kompetente myndigheder gav Kommissionen sikkerhed for, at Georgien kan opfylde de relevante sundhedsbetingelser, samt tilstrækkelige garantier for den kontrol de fører med fremstillingen af foder til selskabsdyr, bortset fra dåsefoder. Det er derfor berettiget at tilføje Georgien til listen over tredjelande, hvorfra forarbejdet foder til selskabsdyr, bortset fra dåsefoder, må importeres til og føres i transit gennem Unionen.
                  
               
                     (4)
                  
                  
                     Forordning (EU) nr. 142/2011 bør derfor ændres.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag XIV til forordning (EU) nr. 142/2011 ændres som angivet i teksten i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 300 af 14.11.2009, s. 1.
         
            (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).
      
      
         
            BILAG
            I kapitel II, afsnit 1, tabel 2, i bilag XIV til forordning (EU) nr. 142/2011 affattes række 12 således:
            
               
                           »12
                        
                        
                           Foder til selskabsdyr, herunder tyggepinde og tyggeben
                        
                        
                           
                                       a)
                                    
                                    
                                       For så vidt angår forarbejdet foder til selskabsdyr samt tyggepinde og tyggeben: materiale som omhandlet i artikel 35, litra a), nr. i) og ii).
                                    
                                 
                                       b)
                                    
                                    
                                       For så vidt angår råt foder til selskabsdyr: materiale som omhandlet i artikel 35, litra a), nr. iii).
                                    
                                 
                        
                           Foderet til selskabsdyr samt tyggepindene og tyggebenene skal være fremstillet i overensstemmelse med bilag XIII, kapitel II.
                        
                        
                           
                                       a)
                                    
                                    
                                       For så vidt angår råt foder til selskabsdyr:
                                       tredjelande, der er opført i del 1 i bilag II til forordning (EU) nr. 206/2010 eller i bilag I til forordning (EF) nr. 798/2008, og hvorfra medlemsstaterne tillader import af fersk kød af de samme arter, og hvor kun ikke-udbenet kød er tilladt.
                                       For så vidt angår fiskemateriale, tredjelande, der er opført i bilag II til beslutning 2006/766/EF.
                                    
                                 
                                       b)
                                    
                                    
                                       For så vidt angår tyggepinde og tyggeben samt foder til selskabsdyr, bortset fra råt foder:
                                       
                                                    
                                                
                                                
                                                   tredjelande, der er opført i del 1 i bilag II til forordning (EU) nr. 206/2010, samt følgende lande:
                                                   
                                                                
                                                            
                                                            
                                                               (JP) Japan
                                                            
                                                         
                                                                
                                                            
                                                            
                                                               (EC) Ecuador
                                                            
                                                         
                                                                
                                                            
                                                            
                                                               (LK) Sri Lanka
                                                            
                                                         
                                                                
                                                            
                                                            
                                                               (TW) Taiwan
                                                            
                                                         
                                                                
                                                            
                                                            
                                                               (SA) Saudi-Arabien (kun forarbejdet foder til selskabsdyr fra fjerkræ).
                                                            
                                                         
                                                                
                                                            
                                                            
                                                               (GE) Georgien (kun forarbejdet foder til selskabsdyr, bortset fra dåsefoder)
                                                            
                                                         
                                             
                                                    
                                                
                                                
                                                   For så vidt angår forarbejdet foder til selskabsdyr fremstillet af fiskemateriale, tredjelande, der er opført i bilag II til beslutning 2006/766/EF.
                                                
                                             
                                 
                        
                           
                                       a)
                                    
                                    
                                       For så vidt angår dåsefoder til selskabsdyr: bilag XV, kapitel 3(A).
                                    
                                 
                                       b)
                                    
                                    
                                       For så vidt angår forarbejdet foder til selskabsdyr, bortset fra dåsefoder: bilag XV, kapitel 3(B).
                                    
                                 
                                       c)
                                    
                                    
                                       For så vidt angår tyggepinde og tyggeben: bilag XV, kapitel 3(C).
                                    
                                 
                                       d)
                                    
                                    
                                       For så vidt angår råt foder til selskabsdyr: bilag XV, kapitel 3(D).«